
Ayat Al Quran ini mengandungi perintah supaya kita 
jangan bertaqlid buta tanpa penelitian dan mewajibkan supaya 
kita mengetahui betul-betul bahawa sebarang pekerjaan yang 
dilakukan itu memang mempunyai dasar yang teguh dan 
mempunyai dalil dan keterangan dari Allah dan RasulNya. 

Dalam menentukan apakah amalan itu benar 
berfungsikan Sunnah atau tidak, bagi mendapatkan kebenaran - 
nya hanya dengan mengembalikannya kepada Kitab Allah dan 
Hadits Rasul, kerana menurut Firman Allah:- 

H«z orang-orang yang beriman! Turutlah Allah dan 
turutlah Rasul dan yang mempunyai kekuasaan diantara 
(golongan) kamu, dan jika kamu berselisih pendapat 
tentang sesuatu, kembalikanlah kepada Allah dan Rasul 
(Al Quran dan Al Hadits), jika kamu beriman dengan 
Allah dan had kemudian, itulah yang lebih baik dan lebih 
bagus kesudahannya. QS An Nisaa': 59) 

Ada orang berkata bahawa kita tidak pantas dengan 
sendirian terus kembali kepada Kitab Allah dan Hadits Rasul 
kerana kita sudah lemah dan tiada mempunyai keupayaan, oleh 
itu kita wajib menyerahkan saja dengan bertaqlid segala urusan 
ugama kita kepada mereka yang matang seperti para ulamak 
mazhab dahulu. Inilah penyakit racun yang berjaya melenyapkan 
jiwa dan raga ummat Islam menyebabkan kita begini mundur 
kerana lenyapnya rasa ijtihad, mereka menaburkan racun ini 
sekarang, harus dilenyapkan segera kerana mereka berfahaman 
beginilah yang bekerjasama melumpuhkan ummat Islam. 

